Så mange bilejere skylder penge

Ifølge Skattestyrelsens seneste opgørelse er der i alt cirka 230.000 skyldnere med gæld på køretøjer, som de er den primære bruger af. De cirka 230.000 skyldnere har i alt gæld på cirka 750 mio. kr. på ubetalte motorafgifter.

Heraf er der tale om cirka 200.000 privatpersoner og 30.000 virksomheder. Gælden fordeler sig mellem opkrævningsgæld i Skattestyrelsen og inddrivelsesgæld i Gældsstyrelsen.

Ud af 230.000 skyldnere er der på nuværende tidspunkt ca. 100.000, som er i risikozonen for at få oversendt køretøjet til nummerpladeinddragelse hos politiet.

Det skyldes, at køretøjer kan sendes til nummerpladeinddragelse, hvis der er gæld til Skattestyrelsen, og hvis den, der skylder penge, stadig er den primære bruger af bilen.

Cirka 130.000 borgere og virksomheders gæld ligger til inddrivelse hos Gældsstyrelsen, hvor der bl.a. kan modregnes i borgerens overskydende skat.

Danskerne betaler 33 milliarder kroner i motorafgifter om året.

Kilde: Skattestyrelsen.